**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Препис**

**Р Е Ш Е Н И Е 310**

**от 7 май 2020 година**

**ЗА одобряване на Програма за портфейлни гаранции в подкрепа на ликвидността на микро-, малки и средни предприятия (МСП), пострадали от извънредната ситуация и епидемията от СOVID-19 и възлагане изпълнението й на „Българска банка за развитие“ АД**

На основание чл. 8, ал. 3 от Устройствения правилник на Министерския съвет и на неговата администрация във връзка с Решение на Народното събрание от 13 март 2020 г. за обявяване на извънредно положение (ДВ, бр. 22 от 2020 г.), в изпълнение на чл. 1, ал. 2 и 3 от Постановление № 52 на Министерския съвет от 26 март 2020 г. за одобряване на промени по бюджета на Министерството на икономиката за 2020 г. във връзка с увеличаване капитала на търговско дружество (ДВ, бр. 30 от 2020 г.) и т. 5 и 6 от Решение № 215 на Министерския съвет от 2020 г. за увеличаване на акционерното участие на държавата в капитала на „Българска банка за развитие“ АД - гр. София

**М И Н И С Т Е Р С К И Я Т С Ъ В Е Т**

**Р Е Ш И:**

**1.** Одобрява Програмата за портфейлни гаранции в подкрепа на ликвидността на микро-, малки и средни предприятия (МСП), пострадали от извънредната ситуация и епидемията от СOVID-19 съгласно приложението с бюджет 500 млн. лева.

**2.** възлага изпълнението на програмата по т. 1 на „Българска банка за развитие“ АД, като обезпечаването на програмата да бъде за сметка на средствата от увеличението на капитала на банката съгласно Решение № 215 на Министерския съвет от 2020 г.

**МИНИСТЪР-ПРЕДСЕДАТЕЛ: /п/ Бойко Борисов**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ: /п/ Веселин Даков**